I februar 1920 seilte general Miller sammen med 800 flyktninger med isbryteren Kuzma Minin fra Arkhangelsk til Tromsø. Blant disse var hans stabssjef Mikhail Fjodorovitsj Kvetsinskij, som slo seg ned på Lillehammer sammen med flere andre flyktninger. Miller reiste selv videre til Frankrike, og sammen med storfyrst Nikolaj og general Wrangel fortsatte han antikommunistisk aktivisme fra sitt eksil. Fra 1930 til 1937 var Miller formann for Den russiske allmilitære union.